ট্রেন্ডিং 3D ফিগার কীভাবে বানাবেন? জেনে নিন পদ্ধতি ও প্রম্পট

ওয়েব ডেস্ক: সোশ্যাল মিডিয়ায় (Social Media) আজকাল সবাই রয়েছেন, আর সেখানে নিজের ঝকঝকে ছবি বা ভিডিও পোস্ট করার ধুমও বেড়েছে বিগত কয়েকবছরে। সেই সঙ্গে বেড়েছে ট্রেন্ডে (Trend) গা ভাসিয়ে সেই মতো পোস্ট করার প্রবণতাও। সম্প্রতি সোশ্যাল মিডিয়ায় আলোড়ন ফেলেছে এক নতুন ট্রেন্ড, যেখানে ছবি থেকে তৈরি হচ্ছে অত্যন্ত বাস্তবসম্মত থ্রিডি ডিজিটাল ফিগার (3D Digital Figure)। সাধারণ ব্যবহারকারীদের পাশাপাশি রাজনীতিবিদ, সিনেমা তারকা এমনকি ক্রীড়াজগতের ব্যক্তিত্বরাও নিজেদের এই ধরণের থ্রিডি মডেল বানিয়ে শেয়ার করছেন।

আসলে এর পিছনে রয়েছে ‘ন্যানো বানানা’ (Nano Banana) নামের গুগলের (Google) নতুন এআই টুল। যদিও এটি অফিসিয়াল নাম নয়, তবুও সোশ্যাল মিডিয়ায় এই নামই ট্রেন্ডে রয়েছে। আসলে টুলটির নাম জেমিনি ২.৫ ফ্ল্যাশ ইমেজ (Gemini 2.5 Flash Image)। এই AI টুলের মাধ্যমে খুব সহজে একটি ছবি থেকে তার থ্রিডি মডেল তৈরি করা সম্ভব। কিন্তু কীভাবে আপনিও সহজে নিজের এরকম ফিগার তৈরি করবেন? চলুন এই পদ্ধতি সম্পর্কে জেনে নেওয়া যাক।

আরও পড়ুন: বিকল Whatsapp Web! স্ক্রল সমস্যায় জর্জরিত লাখো ইউজার

প্রথমে Google AI Studio ওয়েবসাইটে যেতে হবে।

সেখানে হোমপেজে ‘Try Nano Banana’ অপশনটি খুঁজে সেখানে ক্লিক করতে হবে।

এরপর Gemini 2.5 Flash Image চালু হবে।

এখানে নিজের ছবি আপলোড করতে ‘+’ আইকনে ক্লিক করতে হবে।

এবার নির্ধারিত প্রম্পট দিতে হবে। প্রম্পট হিসেবে লিখতে হবে ‘A realistic 1/7 scale figurine of the pictured characters stands on a clear acrylic base atop a sleek wooden desk. The desk is tidy, with a monitor displaying the ZBrush sculpting process: showing wireframes, textures, and fine details. Beside it, a BANDAI-style toy box features vibrant 2D illustrations matching the figurine. Natural light from a nearby window casts soft shadows, highlighting the model’s textures and craftsmanship.”

এরপর ‘Run’ অপশনে ক্লিক করলে সেই ছবির থ্রিডি ফিগার তৈরি হয়ে যাবে।

দেখুন আরও খবর:

The post ট্রেন্ডিং 3D ফিগার কীভাবে বানাবেন? জেনে নিন পদ্ধতি ও প্রম্পট first appeared on KolkataTV.

The post ট্রেন্ডিং 3D ফিগার কীভাবে বানাবেন? জেনে নিন পদ্ধতি ও প্রম্পট appeared first on KolkataTV.